เบลเยียมรวบแล้ว โมฮัมเหม็ด อาบรินี ผู้ต้องสงสัยสำคัญเอี่ยวโจมตีปารีส
(ภาพ: AFP),สื่อเบลเยียมเผย เจ้าหน้าที่สามารถจับกุมตัว โมฮัมเหม็ด อาบรินี ผู้ต้องสงสัยเกี่ยวข้องกับเหตุโจมตีปารีสได้แล้ว หลังจากหลบหนีมาหลายเดือน นอกจากนี้ยังสามารถจับกุมผู้ต้องสงสัยรายอื่นๆ ได้อีกหลายคน,สำนักข่าวต่างประเทศรายงานว่า อัยการกลางของประเทศเบลเยียมยืนยันในวันศุกร์ (8 เม.ย.) เจ้าหน้าที่สามารถจับกุมตัวผู้ต้องสงสัยมีส่วนเชื่อมโยงกับการวางระเบิดสนามบินซาเวนเทม และสถานีรถไฟใต้ดินมาลเบค ในกรุงบรัสเซลส์ ของเบลเยียม เมื่อ 22 มี.ค. ที่ผ่านมาได้อีกหลายคน แต่ไม่เปิดเผยรายละเอียดใดๆ เพิ่มเติม,อย่างไรก็ตาม สื่อในเบลเยียมรายงานว่า นายโมฮัมเหม็ด อาบรินี ผู้ต้องสงสัยมีส่วนเกี่ยวข้องในการก่อวินาศกรรมกรุงปารีส ของฝรั่งเศส เมื่อ 13 พ.ย. ปีก่อน ได้แล้ว หลังเขาหลบหนีการจับกุมมานานกว่า 5 เดือน ก็ถูกรวบตัวได้แล้วเช่นกัน โดยเขาถูกจับในเขตอันเดอร์เลชท์ ในกรุงบรัสเซลส์,ทั้งนี้ นายอาบรินี วัย 31 ปี เป็นชาวเบลเยียมเชื้อสายโมร็อกโก ตกเป็นผู้ต้องสงสัยว่าอาจเกี่ยวข้องกับการโจมตีในกรุงปารีส หลังจากเขาถูกกล้องวงจรปิดที่ปั๊มน้ำมันแห่งหนึ่งบันทึกภาพได้ว่าร่วมเดินทางกับนายซาเลาะห์ อับเดลสลาม หนึ่งในทีมโจมตีกรุงปารีส ซึ่งถูกทางการเบลเยียมจับกุมได้ก่อนหน้านี้เพียง 2 วันก่อนเกิดวินาศกรรมปารีส,สื่อเบลเยียมยังรายงานด้วยว่า นายอาบรินีอาจเป็นคนเดียวกับชายชุดขาว ซึ่งร่วมกับมือระเบิดฆ่าตัวตายอีก 2 คน โจมตีสนามบินซาเวนเทม โดยทั้ง 3 คน ซุกซ่อนระเบิดไว้ในกระเป๋าเดินทาง แต่ระเบิดของชายชุดขาวไม่ทำงาน เขาจึงหลบหนีออกจากที่เกิดเหตุ และขณะนี้กำลังถูกทางการเบลเยียมล่าตัว.
สื่อเบลเยียมเผย เจ้าหน้าที่สามารถจับกุมตัว โมฮัมเหม็ด อาบรินี ผู้ต้องสงสัยเกี่ยวข้องกับเหตุโจมตีปารีสได้แล้ว หลังจากหลบหนีมาหลายเดือน นอกจากนี้ยังสามารถจับกุมผู้ต้องสงสัยรายอื่นๆ ได้อีกหลายคน
โมฮัมเหม็ด อาบรินี,โจมตีปารีส,ระเบิดสนามบินเบลเยี่ยม,ระเบิดสนามบินบรัสเซลส์,ก่อการร้าย เบลเยี่ยม,สนามบินบรัสเซลส์,เบลเยี่ยม,ระเบิด,สนามบิน,บรัสเซลส์,รถไฟใต้ดิน,เบลเยียม,ข่าว,ไทยรัฐออนไลน์,ข่าวต่างประเทศ